
Petőfi nyelvi és ideológiai transzformációs eljárása

Petőfi Sándor írói munkásságának hatását vizsgálom, amely a magyar nyelv nemzeti és politikai beszédmódjában realizálódott. Arra vagyok kiváncsi, hogy milyen ideologikus működések, struktúrák figyelhetők meg a műveiben, milyen ideologikus elmozdulások jönnek létre a műveit megelőző diskurzusokhoz, irodalmakhoz képest. A nacionalista ideológia milyen hatással van a költészetére, vagy éppen fordítva, milyen hatást gyakorolt a magyarországi nacionalizmus nyelvére ő maga. Az irodalomtörténeti beágyazódásán túl eszmetörténeti pozíciója is fontos az ideologiára reflektáló olvasatoknak, így e kettőt együtt kell elvégeznünk.



